google/wiki40b huggingface dataset:
Αμερικανική Πολεμική Αεροπορία

Έρευνα και διάσωση

Το Εθνικό Σχέδιο Έρευνας και Διάσωσης ορίζει την Αμερικανική Ακτοφυλακή ως την υπεύθυνη ομοσπονδιακή υπηρεσία για τις επιχειρήσεις θαλάσσιας έρευνας και διάσωσης και την Αμερικανική Πολεμική Αεροπορία για την αεροναυτική έρευνα και διάσωση στις ηπειρωτικές ΗΠΑ με εξαίρεση την Αλάσκα. Οι δύο υπηρεσίες διατηρούν κέντρα συντονισμού ερευνών για τον συντονισμό των προσπαθειών.

Πρόσφατη ιστορία

Το 2007 η USAF υιοθέτησε ένα πρόγραμμα μείωσης δυνάμεων (Reduction-in-Force - RIF). Λόγω περιορισμών στη χρηματοδότηση η USAF σχεδίαζε να μειώσει τον αριθμό του εν ενεργεία προσωπικού από τις 360.000 στις 316.000. Το μέγεθος της εν ενεργεία δύναμης το 2007 ήταν περίπου το 64% αυτού που διέθετε η USAF στο τέλος του Πρώτου Πολέμου του Κόλπου το 1991. Παρόλ' αυτά η μείωση τερματίστηκε το 2008 στις 330.000 άτομα περίπου, ώστε να καλυφθούν οι επιχειρησιακές ανάγκες. 
Στις 5 Ιουνίου 2008 ο Υπουργός Άμυνας Ρόμπερτ Γκέιτς έκανε δεκτές τις παραιτήσεις τόσο του Υπουργού Αεροπορίας Μάικλ Γουάιν (Michael W. Wynne), όσο και του Αρχηγού του Γενικού Επιτελείου Αεροπορίας Πτέραρχου Μάικλ Μόσελεϊ (T. Michael Moseley). Οι παραιτήσεις ήταν το αποκορύφωμα της διαφωνίας μεταξύ της ηγεσίας της Πολεμικής Αεροπορίας και του Γκέιτς για τα πυρηνικά όπλα. Σε μία προσπάθεια να δώσει περισσότερη έμφαση στο πυρηνικό οπλοστάσιό της η USAF ίδρυσε την Διοίκηση Παγκόσμιας Κρούσης (Global Strike Command), με πυρηνικό προσανατολισμό, στις 24 Οκτωβρίου 2008.

Αεροσκάφη

Ο σημερινός στόλος αεροσκαφών της USAF περιλαμβάνει τους εξής τύπους:
IPhone XS

Σχέδιο

Το σχέδιο του iPhone XS είναι σχεδόν πανομοιότυπο με το iPhone X, αλλά περιλαμβάνει αναβάθμιση του υλικού, διαθέτοντας A12 Βιονικό τσιπ χτισμένο με 7 νανομέτρων επεξεργαστή. Διαθέτει, επίσης, μία OLED οθόνη 5.85 ίντσών (149 mm) και περιέχει διπλή 12-megapixel πίσω κάμερα καθώς και μία 7-megapixel κάμερα στο μπροστινό μέρος. Το XS Max διαθέτει τα ίδια εξαρτήματα και κάμερες, απλά έχει μεγαλύτερη μεγαλύτερη OLED οθόνη 6.46 ίντσών (164 mm)  και μπαταρία (3,174 mAh). Σημειώνεται επίσης στα μέσα μαζικής ενημέρωσης ότι το iPhone XS έχει μικρότερη μπαταρία από το iPhone X (πτώση σε 2,658 mAh από 2,716 mAh). Η Apple ισχυρίζεται ότι οι συσκευές έχουν ταχύτερη τεχνολογία Αναγνώρισης Προσώπου.
Το XS και XS Max βαθμολογείται με δείκτη IP68 αντίσταση στην σκόνη και στο νερό, κάτω από το πρότυπο IEC 60529, με την Apple να προσδιορίζει ένα μέγιστο βάθος 2 μέτρων και έως και 30 λεπτά βύθισης στο νερό. Αυτή είναι μια βελτίωση σε σχέση με την IP67 αντοχή στο νερό του iPhone 8 και X. η Apple έχει πραγματοποιήσει δοκιμές σε διάφορα υγρά , συμπεριλαμβανομένων χλωριωμένο νερό, το θαλασσινό νερό, τσάι, κρασί, μπύρες και χυμούς.
Σε αντίθεση με το XR, τόσο για το iPhone XS συσκευές έχουν οπτικό ζουμ.
Διεθνώς, το XS και XS Max υποστηρίζουν dual SIMs μέσω Νανο-SIM και μια eSIM. Στην ηπειρωτική Κίνα, το Χονγκ Κονγκ και το Μακάο, το XS-Max έρχεται με ένα διπλό Nano-SIM tray (και όχι eSIM), ενώ το XS υποστηρίζει μια ενιαία Nano-SIM. Το XS δεν έχει διπλή Nano-SIM tray και το eSIM υποστηρίζεται μόνο στο Χονγκ Κονγκ και το Μακάο, αλλά όχι στην ηπειρωτική Κίνα.
Το ασύρματο πηνίο φόρτισης είναι τώρα κατασκευασμένο από χαλκό για να μειώσει το χρόνο φόρτισης και να μειώσει την απώλεια δύναμης.

Θέματα φόρτισης

Οι χρήστες ανέφεραν προβλήματα με τη φόρτιση του iPhone XS και XS Max με ένα Lightning καλώδιο. Η συσκευή τους αποτύγχάνει να φορτίσει αν έχει μείνει αδρανής για λίγο και θα αρχίσει να φορτίζει αν έχουν την οθόνη ενεργοποιημένη. Το ζήτημα επιλύθηκε στις 8 οκτωβρίου 2018 με την κυκλοφορία του iOS 12.0.1.
Γούντι Άλεν

Βιογραφία

Ο Γούντι Άλεν γεννήθηκε την 1η Δεκεμβρίου του 1935 στο Μπρούκλιν της Νέας Υόρκης. Γράφει και σκηνοθετεί τις ταινίες του ενώ έχει ενσαρκώσει διάφορους ρόλους σε πολλές από αυτές. Ο Άλεν αποδίδει μεγάλο μέρος της έμπνευσής του στη λογοτεχνία, τη φιλοσοφία, τον ευρωπαϊκό κινηματογράφο και κυρίως στην πόλη της Νέας Υόρκης, όπου γεννήθηκε και έχει περάσει όλη του τη ζωή. Στην πραγματικότητα, η κινηματογραφική του περσόνα αποτελεί την ενσάρκωση ενός Εβραίου διανοούμενου της Νέας Υόρκης: νευρωτικός και εγωκεντρικός, κοσμοπολίτης και ταυτόχρονα ανασφαλής, με αυτοσαρκαστική αίσθηση του χιούμορ. Όντας μικρόσωμος (1,65 μέτρα), με αφρόντιστα μαλλιά, μεγάλη μύτη, τετράγωνα γυαλιά σε συνδυασμό με τα μπεζ, φαρδιά ρούχα που συνηθίζει να φοράει, δημιουργείται το κάπως «χαζό» ύφος του.

Καταγγελίες για σεξουαλική παρενόχληση

Ο Άλεν και η πρώην σύζυγός του Μια Φάροου ενεπλάκησαν σε μάχη επιμέλειας μετά τη διάλυση του γάμου τους τον Ιανουάριο του 1992, κατά τη διάρκεια της οποίας η Φάροου ισχυρίστηκε ότι ο Άλεν στο παρελθόν είχε κακοποιήσει σεξουαλικά την κόρη τους,  κατηγορία την οποία ο ίδιος έχει αρνηθεί. Η υπόθεση έκλεισε το 1993 μετά από επτάμηνη έρευνα από ιατρική ομάδα που είχε οριστεί από την αστυνομία και κατέληξε στο συμπέρασμα ότι η Ντίλαν  δεν είχε κακοποιηθεί. Μεταξύ των λόγων που αναφέρθηκαν για το συμπέρασμα της ομάδας ήταν οι αντιφατικές δηλώσεις της Ντίλαν. 

Τον Φεβρουάριο του 2014, η Ντίλαν Φάρρου επανέλαβε τον ισχυρισμό σε μια ανοικτή επιστολή που δημοσίευσε ο Νίκολας Κριστόφ, φίλοι της και η μητέρα της, στο μπλογκ των New York Times. Ισχυρίστηκε ότι ο Άλεν την είχε αντιμετωπίσει με τρόπο που την έκανε να αισθάνεται άβολα "για όσο χρονικό διάστημα μπορούσε [να θυμάται]", αναφέροντας περιπτώσεις που πήγε στο κρεβάτι μαζί της με τα εσώρουχά της. Ο Άλεν επανέλαβε πάλι την άρνησή του για τον ισχυρισμό, ονομάζοντάς τον «αναληθή και ντροπιαστικό. Ακολούθησε δική του απάντηση στους New York Times. Ο αδερφός της Ντίλαν, ο Μοζες, που είναι επί του παρόντος οικογενειακός θεραπευτής, δήλωσε στο περιοδικό People: «Φυσικά ο Γούντι δεν κακοποίησε την αδερφή μου ... Την αγαπούσε και προσβλέπει να τον δει όταν την επισκεπτόταν». Ισχυρίστηκε ότι η μητέρα τους είχε χειριστεί τα παιδιά της για να μισούν τον Άλεν ως «έναν εκδικητικό τρόπο να να πληρώσει που ερωτεύτηκε τη Σουν-Γι». Ο βιολογικός γιος του Άλεν, Ρόχαν Φάροου, δήλωσε ότι πιστεύει την Ντίλαν και την υπερασπίστηκε σε ένα tweet που έλεγε «αγαπώ και υποστηρίζω την αδερφή μου και νομίζω ότι τα λόγια της μιλούν από μόνα τους». Η Ντίλαν αρνείται πως ήταν ποτέ εκπαιδεύτηκε από τη μητέρα της και στέκεται από τους ισχυρισμούς της.
Εκλογή της Γερουσίας των Ηνωμένων Πολιτειών στην Ουάσινγκτον 2012

Παρασκήνιο

Η Μαρία Κάντγουελ επανεκλέχθηκε για να υπηρετήσει δεύτεηρ θητεία με 56,85% των ψήψων ενάντια στον Μάικ ΜακΓκάβικ στις γερουσιαστικές εκλογές της Ουάσινγκτον το 2006.
Προεδρική εκλογή των Ηνωμένων Πολιτειών 1992

Επισκόπηση

Μετά την επιτυχή δράση των ΗΠΑ και συμμαχικών δυνάμεων στον Κόλπο του Περσικού Κόλπου, τα ποσοστά δημοτικότητας του Τζωρτζ Μπους ήταν 89%. Η επανεκλογή του θεωρείτο πολύ πιθανή. Ως αποτέλεσμα, πολλοί υποψήφιοι με υψηλό προφίλ όπως ο Μάριο Κουόμο αρνήθηκαν να διεκδικήσουν το Δημοκρατικό χρίσμα. Επιπρόσθετα, ο Γερουσιαστής Αλ Γκορ αρνήθηκε να διεκδικήσει το χρίσμα εξαιτίας του γεγονότος ότι ο γιος του χτυπήθηκε από αυτοκίνητο και υφίστατο εκτεταμένες χειρουργικές επεμβάσεις καθώς και φυσικοθεραπεία. Ωστόσο, αρκετοί υποψήφιοι όπως ο Τομ Χάρκινn, ο Πολ Τσόνγκας, ο Τζέρρυ Μπράουν, ο Μπομπ Κέρρεϋ, ο Ντάγκλας Ουάιλντερ και ο Μπιλ Κλίντον αποφάσισαν να διαγωνιστούν.
Κύπελλο Ελλάδας πετοσφαίρισης ανδρών 2001-2002

Κύπελλο Ελλάδας πετοσφαίρισης ανδρών 2001-2002. Συμμετείχαν όλες οι ομάδες των Α1 και Α2. Στην πρώτη και στη δεύτερη φάση συμμετείχαν οι ομάδες της Α2, ενώ οι ομάδες της Α1 εισήλθαν στη διοργάνωση στη Γ' φάση. Το φάιναλ-4 έγινε στη Θεσσαλονίκη, στο Αλεξάνδρειο, 8 και 9 Μαρτίου του 2002. Κυπελλούχος αναδείχθηκε ο Ηρακλής για 2η φορά στην ιστορία του.

Φάιναλ-4

Θεσσαλονίκη, Αλεξάνδρειο 8 και 9 Μαρτίου 2002.
Νίκος Βεργίτσης

Βιογραφία

Γεννήθηκε το 1947 στην Αθήνα. Σπούδασε Κινηματογράφο και Κοινωνιολογία στο πανεπιστήμιο των Παρισίων VIII (Vincennes) και παρακολούθησε μαθήματα Animation στο Εμπορικό και Βιομηχανικό Επιμελητήριο των Παρισίων. Το 1989 άρχισε να ασχολείται με την παραγωγή ταινιών κινουμένων σχεδίων.
Το 1993 ίδρυσε με τον Γιώργο Νικολούλια την ARTOON, με αποκλειστικό αντικείμενο την παραγωγή κινουμένων Σχεδίων. Εκτός από τις δεκάδες των διαφημιστικών ταινιών, παρήγαγαν 5 παιδικές σειρές για την ΕΡΤ και την πρώτη ελληνική σειρά κινουμένων σχεδίων.
Έχει γράψει δεκάδες σενάρια και παιδικά βιβλίων που βασίζονται στους χαρακτήρες και στα σχέδια της Artoon. Όπως «Πανδώρα & Πλάτωνας», «Όλυ & Πία», «Αίσωπος», «Ηρακλής», «E-Toons».
Θαλάσσιος λέοντας

Αλληλεπιδράσεις με τους ανθρώπους

Κάποια είδη θαλάσσιων λεόντων είναι εύκολα εκπαιδεύσιμα και αποτελούν συχνά δημοφιλές θέαμα στους ζωολογικούς κήπους και τα ενυδρία.
Το Πρόγραμμα Θαλάσσιων Θηλαστικών του Πολεμικού Ναυτικού των ΗΠΑ, που έχει την βάση του στον Σαν Ντιέγκο, έχει εκπαιδεύσει θαλάσσιους λέοντες να παρεμποδίζουν τους βατραχανθρώπους.
Επίθεση θαλασσίου λέοντα σε ανθρώπους είναι σπάνιο φαινόμενο. Σε μία εξαιρετικά ασυνήθιστη επίθεση το 2007 στην Δυτική Αυστραλία, ένας θαλάσσιος λέοντας πήδηξε από το νερό και χτύπησε σοβαρά ένα 13 ετών κορίτσι που κυματοδρομούσε πίσω από ένα ταχύπλοο. Ο θαλάσσιος λέοντας φάνηκε να προετοιμάζεται για μια δεύτερη επίθεση, όταν το κορίτσι διασώθηκε. Ένας Αυστραλιανός θαλάσσιος βιολόγος γνωμάτευσε ότι ο θαλάσσιος λέοντας ίσως είχε δει το κορίτσι "σαν μία κουρελένια κούκλα" για να παίξει μαζί της. Στον Άγιο Φραγκίσκο, όπου ένας διαρκώς αυξανόμενος πληθυσμός θαλασσίων λεόντων της Καλιφόρνιας συνωστίζεται στην προκυμαία κατά μήκος του κόλπου του Αγίου Φραγκίσκου, έχουν υπάρξει στα τελευταία χρόνια επεισόδια κολυμβητών να δαγκωθούν στα πόδια από μεγάλα, επιθετικά αρσενικά, πιθανώς ως εδαφικέ πράξεις.
Ο λαός Μότσε του αρχαίου Περού λάτρευαν την θάλασσα και τα ζώα της, και συχνά απεικόνιζαν τους θαλάσσιους λέοντες στην τέχνη τους.
Ευαγγελία Καρακώστα

Βιογραφία

Στις ελληνικές κοινοβουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στη εκλογική περιφέρεια Β΄ Πειραιά.
Απελευθερωτικός Πόλεμος της Σουηδίας

Υπόβαθρο

Ο βασιλιάς Κρίστιαν Β' μαζί με τον Σουηδό σύμμαχο του αρχιεπίσκοπο Γκούσταβ Τρόλλε, απόγονο μίας ενωτικής ευγενούς οικογένειας, προσπάθησαν να διαλύσουν το επαναστατική παράταξη Στούρε από Σουηδούς ευγενείς, εκτελώντας μεγάλο αριθμό στο περίφημο λουτρό αίματος της Στοκχόλμης. Ο Κρίστιαν Β' είχε γίνει αντιπαθής με την επιβολή υψηλών φόρων στους Σουηδούς αγρότες. Επιπλέον, Γερμανοί και Δανοί ευγενείς είχαν στην κατοχή τους πολλά σουηδικά κάστρα και αυτό προκάλεσε τους ντόπιους Σουηδούς ευγενείς.

Εξέγερση

Ο πόλεμος ξεκίνησε τον Ιανουάριο του 1521, όταν ο Γουσταύος Α' Βάσα ανακηρύχθηκε hövitsman (διοικητής)  της Νταλάνα από εκπροσώπους του πληθυσμού στο βόρειο κομμάτι της περιοχής. Ο Βάσα κατέλαβε το ορυχείο χαλκού του Κόππαρμπεργκ και την πόλη του Βαστερόας, οπότε περισσότεροι άντρες συμμάχησαν μαζί του. Το 1522, η Ελεύθερη Πόλη του Λούμπεκ συμμάχησε με τους Σουηδούς εξεγερθέντες. Μετά την κατάκτηση της Στοκχόλμης τον Ιούνιο του 1523, οι εξεγερμένοι είαν πλέον τον έλεγχο ολόκληρης της Σουηδίας, ενώ ήδη από τις 6 Ιούνη ο Βάσα είχε ψηφιστεί βαιλιάς της Σουηδίας στο Στράγκνας. Τον Σεπτέμβρη, η Φινλανδία βρισκόταν επίσης υπό σουηδικό έλεγχο. Με τη συνθήκη του Μάλμε την 1η Σεπτεμβρίου του 1524, η Σουηδία αποσχίστηκε από την Ένωση του Κάλμαρ

Νταλάνα

Το 1520, ο Γουστάυος Βάσα  ταξίδεψε στην Νταλάνα, μεταμφιεσμένος σε αγρότη για να αποφύγει την αναγνώριση των κατασκόπων. Τον Δεκέμβριο, ο Βάσα ζήτησε τη βοήθεια των αγροτών για να πολεμήσει τον Κρίστιαν Β'. Οι αγρότες απέρριψαν το αίτημα του, έτσι ο Βάσα ταξίδεψε βόρεια στην αναζήτηση συμμάχων για την εξέγερση του. Σύντομα ύστερα, aμερικοί πρόσφυγες κατέφτασαν στη Μόρα, όπου μίλησαν για τη βαναυσότητα του Κρίστιαν Β' και των αντρών του. Οι άνθρωποι της Μόρα συμφώνησαν να πολεμήσουν στο πλευρό του Γουσταύου. Έστειλαν δυο άντρες έμπειρους σκιέρ για να τον βρουν. Ήταν στο Σάλεν που κατάφεραν να τον εντοπίσουν.
Στη Μόρα, την έναρξη του 1521, ο Γουσταύος δέχτηκε τον τίτλο του διοικητή στο βόρειο κομμάτι της Νταλάνα.
Το Φεβρουάριο, ο Γουσταύος ξεκίνησε από τη Μόρα με περίπου 100 άντρες και κατέλαβε το Κόππαρμπερκ. Οι αγρότες του Μπεργκσλάγκεν συμμάχησαν μαζί του. Η δύναμη του Γουσταύου είχε ξεπεράσει τους 1000 άντρες πλέον.

Μπρουνμπέκ Φέρρυ

Όταν τα νέα για την εξέγερση έφτασαν στον Κρίστιαν Β', έστειλε μια δύναμη ιπποτών (Landknechten) με σκοπό να την καταστείλει.Τον Απρίλη του 1521, οι ενωτικές δυνάμεις αντιμετώπισαν το στρατό του Γουσταύου Μπρουνμπέκ Φέρρυ, όπου οι ιππότες του Κρίστιαν Β' ηττήθηκαν. Αυτή η νίκη γρήγορα ανύψωσε το ηθικό των Σουηδών επαναστατών.
Στην Νταλάνα, ιδρύθηκε ένα πρόχειρο νομισματοκοπείο με σκοπό να κόψει χάλκινα νομίσματα για να υποστηρίξει οικονομικά τον αγώνα.

Βαστερόας

Οι επαναστάτες κινήθηκαν προς στο Βαστερόας, το οποίο και κατέκτησαν. Όταν τα νέα εισακούστηκαν σε όλη τη Σουηδία, οι υποστηρικτές της οικογένειας Στούρε αποάσισαν να βοηθήσουν την επανάσταση.
Στο τέλος του Απριλίου του 1521, Ο Γουσταύος είχε υπό τον έλεγχο του την Νταλάνα, την Γκάστρικλαντ, το Νάρκε και τη Βάστμανλαντ.
Μπόλιασμα

Ιστορική αναδρομή

Πότε έγινε το πρώτο μπόλιασμα δεν είναι γνωστό. Αναφέρεται όμως από τους κλασικούς χρόνους στη Μεσόγειο. Στην Ευρώπη διαδώθηκε τον Μεσαίωνα.

Σκοπός

Σκοπός του μπολιάσματος είναι συνήθως η διατήρηση των κύριων χαρακτηριστικών ενός φυτού πάνω σε ένα άλλο πιο δυνατό και μεγάλο. Το μπόλιασμα γίνεται για δυο λόγους: είτε για να αντικατασταθεί ένα φυτό μ' ένα άλλο είτε για συνδυασμό των κύριων χαρακτηριστικών και ιδιοτήτων των δυο φυτών μαζί. Επίσης με τον εμβολιασμό είναι δυνατό να έχουμε μέσα σε λίγο σχετικά διάστημα μεγάλα και αποδοτικά δέντρα ή άλλα φυτά.

Πεδίο εφαρμογής

Η απόλυτη και σίγουρη επιτυχία ενός εμβολιασμού εξαρτάται από το βαθμό συγγένειας που υπάρχει ανάμεσα στα δυο φυτά. Επίσης σχετικά εύκολα πιάνει το μπόλιασμα ανάμεσα σε φυτά διαφορετικών ειδών, αλλά του ίδιου γένους. Σπανιότερα πετυχαίνουν οι εμβολιασμοί φυτών διαφορετικού γένους. Δεν πρέπει να ανήκουν σε διαφορετικές φυτικές οικογένειες.
Φράνκι Καζάριαν

Ανεξάρτητες εταιρείες & WWE

Ο Γκέρντελμαν ξεκίνησε να μαθαίνει τα μυστικά της επαγγελματικής πάλης από το 1998 και εμφανίστηκε στις πρώτες μικρές εταιρείες ως αρχάριος ακόμα. Γύρισε πολλούς οργανισμούς στην Καλιφόρνια ως και το 2004. Από το 2003 ως το 2005 είχε ένα πέρασμα από το TNA Wrestling. Το 2005 για έξι μήνες (Φεβρουάριος-Αύγουστος), πέρασε από το WWE, όπου έδωσε αρκετούς αγώνες για την κατηγορία των ελαφρών κιλών, αλλά παραιτήθηκε επειδή έβλεπε πως δεν έχει μέλλον. Συνέχισε το υπόλοιπο του έτους σε ανεξάρτητο επίπεδο και στις αρχές του 2006.

TNA Wrestling

Το 2006 επέστρεψε στο TNA. Εκεί υποδύθηκε διαφορετικούς χαρακτήρες, όπως τον Σεροτονικ και τον Σούασαϊντ. Στην εταιρεία έχει κατακτήσει 5 φορές τον τίτλο Πρωτάθλημα Κατηγορίας Χ και 3 φορές το Ομαδικό Πρωτάθλημα TNA, 2 στο πλευρό του Κρίστοφερ Ντάνιελς και 1 στο πλευρό του Έρικ Γιάνγκ.
Όθων Ρουσόπουλος

Βιογραφικά στοιχεία

Γεννήθηκε στην Αθήνα το 1856 και κατάγονταν από το Βογατσικό Καστοριάς. Ήταν γιος του καθηγητή της αρχαιολογίας στο Πανεπιστήμιο Αθηνών, Αθανασίου Ρουσόπουλου. Σπούδασε στην Αθήνα φυσικός. Έκανε μεταπτυχιακές σπουδές στη Γερμανία, στη χημεία. Αφού αποφοίτησε χρημάτισε αρχικά Καθηγητής των Στρατιωτικών Σχολών Ευελπίδων και Δοκίμων. Παραιτήθηκε και ίδρυσε το 1894 την Βιομηχανική κει Εμπορική Ακαδημία. Εργάστηκε στο Υπουργείο της Εθνικής Οικονομίας ως Γενικός Γραμματέας και εξελέγη Βουλευτής Φλωρίνης - Καστοριάς στην Εθνική Αντιπροσωπεία τον Δεκέμβριο του 1915. Ίδρυσε πρότυπα βιομηχανικών εργοστασίων. Υπήρξε επίσης, υφηγητής του Πανεπιστημίου Αθηνών. Πρόσφερε επίσης πολύτιμες υπηρεσίες στην εύρεση και τελειοποίηση του τρόπου καθαρισμού και συντήρησης των αρχαιολογικών ευρημάτων της Αρχαιολογικής Εταιρείας και του Αρχαιολογικού Μουσείου.
Απεβίωσε στις 28 Μαΐου 1922.
Αθηναΐς Φιλόστοργος Β΄

Βιογραφία

Ήταν κόρη τού Μιθριδάτη ΣΤ΄ τού Πόντου και της 2ης συζύγου του Μονίμης, κόρης τού Φιλοποίμενα εξέχοντος πολίτη της Μιλήτου. Η Αθηναΐδα είχε καταγωγή Ελληνική (Μακεδονική) και Περσική· γεννήθηκε και μεγάλωσε στον Πόντο.
Παντρεύτηκε τον Αριοβαρζάνη Β΄, τότε πρίγκιπα και μετά βασιλιά της Καππαδοκίας, επίσης Ελληνο-Περσικής καταγωγής. Το βασίλειο ήταν υποτελές στους Ρωμαίους. Αυτός διαδέχθηκε τον πατέρα του, όταν εκείνος παραιτήθηκε το 63/62 πΧ. Έτσι η Αθηναΐς έγινε βασίλισσα της Καππαδοκίας και έλαβε το επίθετο Φιλόστοργος, που είχε δοθεί και στη μητέρα τού βασιλιά, την Αθηναΐδα Φιλόστοργο Α΄.
Η Αθηναΐδα ήταν συγγενής με την προηγούμενη δυναστεία της Καππαδοκίας, των Αριαραθιδών: η αδελφή τού πατέρα της Λαοδίκη ήταν σύζυγος τού Αριαράθη ΣΤ΄, έτσι η Αθηναΐδα ήταν εξαδέλφη των τέκνων τους Αριαράθη Ζ΄ και Αριαράθη Η΄. Ο Αριαράθης Θ΄ ήταν ετεροθαλής αδελφός της. Επίσης οι Μιθριδατίδες, όπως και οι Αριαραθαρίδες, ήταν απόγονοι Σελευκιδών συζύγων, άρα ήταν μεταξύ τους συγγενείς. 
Διασώθηκαν ποικίλες τιμητικές επιγραφές, αφιερωμένες στην Αθηναΐδα. Περί το 31 πΧ ο Αριοβαρζάνης Β΄ φονεύθηκε. Είχαν αποκτήσει τέκνα τον Αριοβαρζάνη Γ΄ και τον Αριαράθη Ι΄, που ήταν οι τελευταίοι βασιλείς της Καππαδοκίας. Το όνομα Αριοβαρζάνης υπήρχε και στον Οίκο της: ήταν 6η απόγονος τού Αριοβαρζάνη τού Πόντου και μάλλον συγγενείς της ήταν οι Αριοβαρζάνης της Φρυγίας (5ος αι. πΧ) και Αριοβαρζάνης Β΄ της Κίου (4ος αι. πΧ).
Έπειτα από το τέλος τού άνδρα της ανέλαβε βασιλιάς ο πρώτος γιος της. Η χήρα Αθηναΐδα δεν ξαναπαντρεύτηκε· ήταν η βασιλομήτωρ. Κατά τη βασιλεία τού Αριοβαρζάνη Γ΄ ο Μ. Τ. Κικέρων Ρωμαίος διοικητής της Κιλικίας, προειδοποίησε τον βασιλιά, ότι μπορεί να κινδυνεύσει από τη μητέρα του. Αυτό βασιζόταν, στο ότι η Αθηναΐς φθονούσε τους δύο υπουργούς τού γιού της, τον Μήθρα και τον Αθηναίο, ευνοούμενούς του. Λόγω της ζήλιας της τους εκδίωξε από την Αυλή της Καππαδοκίας. Αργότερα ο Κικέρων τους ανακάλεσε.
Η απομάκρυνσή τους ήταν μέρος τού σχεδίου της να εκτοπίσει τον Αριοβαρζάνη Γ΄ και να ανεβάσει στον θρόνο τον 2ο γιο της. Ο Κικέρων και ο βασιλιάς την έπιασαν, προς μεγάλη λύπη τού βασιλιά για τις ενέργειες της μητέρας του. Την αποστέρησε από την εξουσία· η μετέπειτα μοίρα της δεν είναι γνωστή.
Α΄ Εθνική ποδοσφαίρου ανδρών 1986-1987

Το πρωτάθλημα της περιόδου 1986-87 ήταν το 28ο που διεξήχθη σε μορφή εθνικής κατηγορίας και το 8ο από καταβολής του επαγγελματικού ποδοσφαίρου. Το κατέκτησε ο Ολυμπιακός με 10 βαθμούς διαφορά από τον δεύτερο Παναθηναϊκό. Το πρωτάθλημα σημαδεύτηκε από την απεργία που κήρυξαν οι ΠΑΕ (Ποδοσφαιρικές Ανώνυμες Εταιρίες) τις τρεις τελευταίες αγωνιστικές του πρωταθλήματος. Αποτέλεσμα ήταν να μην προσέλθουν οι περισσότερες ομάδες στους τελευταίους αγώνες του πρωταθλήματος και να τιμωρηθούν με αφαίρεση 6 βαθμών. Οι μόνες που προσήλθαν και δεν τιμωρήθηκαν ήταν οι Ολυμπιακός, Παναθηναϊκός, ΟΦΗ και Πανιώνιος, οι οποίες και κατέλαβαν τις τέσσερις πρώτες θέσεις της βαθμολογίας.
Φορταλέζα

Ιστορία

Το 1603 στην περιοχή της Φορταλέζας ιδρύθηκε ένα πορτογαλικό οχυρό. Το 1726, το οχυρό έλαβε το καθεστώς πόλης. Το 1799 επιλέχθηκε για πρωτεύουσα της νεοσύστατης πολιτείας Σεαρά. Η πόλη αναπτύχθηκε πολύ γρήγορα κατά τη διάρκεια του 20ού αιώνα, ως σημαντικό εμπορικό και βιομηχανικό κέντρο. Σήμερα είναι σημαντικός τουριστικός προορισμός, μεταξύ άλλων, λόγω της γιορτής μικαρέτα.
252 Κλημεντίνη

Φυσικά χαρακτηριστικά

Η μέση διάμετρος της Κλημεντίνης εκτιμάται σε 69 χλμ. Ο φασματικός της τύπος και το άλβεδό της είναι άγνωστα. Δεν είναι επίσης γνωστό αν και με ποια περίόδο περιστρέφεται η Κλημεντίνη γύρω από τον εαυτό της.
Εξυπηρετητής

Εξυπηρετητής ή διακομιστής (αγγλ.: server) είναι υλικό ή / και λογισμικό που αναλαμβάνει την παροχή διάφορων υπηρεσιών, «εξυπηρετώντας» αιτήσεις άλλων προγραμμάτων, γνωστών ως πελάτες (clients) που μπορούν να τρέχουν στον ίδιο υπολογιστή ή σε σύνδεση μέσω δικτύου. Όταν ένας υπολογιστής εκτελεί κυρίως τέτοια προγράμματα εξυπηρετητές συνεχόμενα, 24 ώρες την ημέρα, τότε μπορούμε να αναφερθούμε σε όλον τον υπολογιστή ως εξυπηρετητή, αφού αυτή είναι η κύρια λειτουργία του. Παρομοίως, ως πελάτη μπορούμε να θεωρήσουμε είτε κάποιο λογισμικό που επικοινωνεί και υποβάλλει αιτήματα στον εξυπηρετητή, είτε όλο τον υπολογιστή όταν ο εξυπηρετητής είναι άλλος υπολογιστής και οι 2 υπολογιστές είναι συνδεδεμένοι σε ένα δίκτυο.

Γενικά

Η επικοινωνία μεταξύ πελάτη και εξυπηρετητή γίνεται μέσω ενός τοπικού δικτύου, ή ακόμα και μέσω του Διαδικτύου. Σε μεγάλα δίκτυα όπου ο εξυπηρετητής αναλαμβάνει πολλές εξυπηρετήσεις είναι συνήθως υπολογιστής που διαφέρει ως προς τη σύνθεσή του από άλλους κοινούς υπολογιστές, μιας και οι δυνατότητες του είναι σαφώς αναβαθμισμένες. Κύρια χαρακτηριστικά ενός εξυπηρετητή είναι οι επεξεργαστές που υποστηρίζει και χρησιμοποιεί για την επεξεργασία των δεδομένων που δέχεται, οι γρήγοροι και μεγάλης χωρητικότητας σκληροί δίσκοι αλλά και οι ταχύτατες μνήμες που υποστηρίζει. Συνήθως συνοδεύεται από σύστημα διπλής τροφοδοσίας (dual power supply) και από συσκευή αδιάλειπτης παροχής ενέργειας (UPS), για μεγαλύτερη αξιοπιστία και σιγουριά στις παρεχόμενες υπηρεσίες του.

Παρατηρήσεις

Κάθε εξυπηρετητής δικτύου έχει διαφορετικές ανάγκες για υλικό. Συνήθως έχει ανάγκη από γρήγορη πρόσβαση στο δίκτυο όμως ένας εξυπηρετητής φαξ δεν θα υποφέρει τόσο αν δεν έχει γρήγορη κάρτα δικτύου ή αρκετή μνήμη όσο το να έχει προβληματικό modem. Ένας εξυπηρετητής αρχείων και ένας εξυπηρετητής αντιγράφων ασφαλείας είναι προτιμότερο να έχουν όσο γίνεται πιο αξιόπιστους και πιο ταχείς δίσκους από το να έχουν μεγαλύτερο επεξεργαστή ή περισσότερη και ακριβότερη μνήμη.
Ένας εξυπηρετητής DNS χρειάζεται όσο το δυνατό μεγαλύτερη ασφάλεια και γι αυτό το λόγο εκείνο που χρειάζεται περισσότερο είναι να τρέχουν όσο το δυνατόν λιγότερα προγράμματα.
Σημαία των Μαλδίβων

Η σημαία των Μαλδίβων είναι κόκκινη με ένα μεγάλο πράσινο ορθογώνιο παραλληλόγραμμο στο μέσο, στο κεντρο του οποίου φέρεται μία λευκή ημισέληνος με την κυρτή πλευρά της προς την προσίστια πλευρά της σημαίας.
Είναι το πλέον επίσημο σύμβολο στις Μαλδίβες και καθιερώθηκε στις 25 Ιουλίου 1965. Η χώρα έχει Σύνταγμα (ισχύον) από τις 7 Αυγούστου του 2008.

Επεξήγηση συμβόλων

Το ερυθρό χρώμα συμβολίζει την τόλμη των ηρώων του κράτους, στο παρελθόν, στο παρόν και στο μέλλον, καθώς οι ήρωες δε δίστασαν να θυσιάσουν ακόμα και τη ζωή τους (πολέμησαν μέχρι τελευταίας ρανίδας του αίματός τους), για το καλό του έθνους. Το πράσινο ορθογώνιο στο κέντρο εκπροσωπεί τα αναρίθμητα δέντρα κοκκοφοίνικα, που αφθονούν στη χώρα και το λευκό μισοφέγγαρο συμβολίζει ένα κράτος ενωμένο υπό την ισλαμική θρησκεία.
Λιθουανός Ποδοσφαιριστής της Χρονιάς

Ο Λιθουανός Ποδοσφαιριστής της Χρονιάς είναι ένα έπαθλο στο ποδόσφαιρο.
Ρεββέκα Κιμ

Προσωπικά Δεδομένα

Η Ρεββέκα μεγάλωσε στη Βίλνιους της Λιθουανίας αλλά κράτησε την Κορεάτικη υπηκοότητα. Μιλάει άπταιστα Ρωσικά, Κορεάτικα, Αγγλικά και Λιθουανικά. Το 2010 μετακόμισε με την οικογένειά της στη Μόσχα της Ρωσίας για την εκπαίδευσή της στο πατινάζ.

Απλό πατινάζ

Η Ρεββέκα ξεκίνησε το καλλιτεχνικό πατινάζ στην ηλικία των 7, και αρχικά διαγωνίστηκε στο απλό πατινάζ. Κέρδισε τον τίτλο των αρχάριων κορασίδων το 2009 στο Πρωτάθλημα της Λιθουανίας. Το 2009, τα Κορεάτικα μέσα ενημέρωσης την "βάπτισαν" ως μία ακόμα Κιμ Γιούνα. Το Φεβρουάριο του 2009, το Κορεάτικο παγκόσμιο δίκτυο KBS έκανε ένα αφιέρωμα στην Ρεββέκα Κιμ.

Παιδικό επίπεδο

Το 2012, η Ρεββέκα ξεκίνησε να διαγωνίζεται στο καλλιτεχνικό πατινάζ με τον παρτενέρ της Κιρίλ Μίνοφ, εκπροσωπώντας τη Νότια Κορέα. Προπονητές τους οι Ιρίνα Ζουκ και ο Αλεξάντερ Σβίνιν. Η Ρεββέκα και ο Κιρίλ εγγραφήκαν στο παιδικό Γκραν Πρι της Διεθνούς Ένωσης Πατινάζ για το 2012-13 για να εκπροσωπήσουν Αυστρία και Κροατία. Έχασαν τον πρώτο γύρω περιμένοντας την Διεθνή Ένωση πατινάζ (ISU) να δώσει την άδεια της για την αλλαγή χώρας εκπροσώπησης στον Κιρίλ ---- είχε άδεια να εκπροσωπήσει τη Νότια Κορέα την εικοστή πρώτη του Σεπτέμβρη του 2012. Η Ρεββέκα και ο Κιρίλ έπιασαν τη δέκατη θέση στο διεθνές ντεμπούτο τους στην Κροατία. Πληρούσαν τις προϋποθέσεις για τον ελεύθερο χορό πατινάζ στο Παγκόσμιο παιδικό πρωτάθλημα το 2013 στο Μιλάνο και η τελική θέση τους ήταν η εικοστή.
Το Νοέμβρη του 2013, η Ρεββέκα και ο Κιρίλ κέρδισαν το παιδικό καλλιτεχνικό πατινάζ στο κύπελλο της Βόρειας Ρηνανίας-Βεστφαλίας. Ήταν η πρώτη Κορεάτικη ομάδα καλλιτεχνικού πατινάζ που κέρδισε έναν διεθνή διαγωνισμό. Κατατάχθηκαν έκτοι στο Παγκόσμιο παιδικό πρωτάθλημα του 2014 στη Σόφια.